দুই সন্তানকে খুন করে বেঙ্গালুরুতে আত্মঘাতী দম্পতি

বেঙ্গালুরু: বেঙ্গালুরুতে দুই সন্তানকে খুন করে আত্মঘাতী এক দম্পতি। মৃতদের নাম অনুপ কুমার (৩৮), রাখী (৩৫) তাদের পাঁচ বছরের কন্যা সন্তান অনুপ্রিয়া ও দু বছরের সন্তান প্রিয়াংশ। বেঙ্গালুরুর একটি ভাড়া বাড়ি থেকে চার জনের দেহ উদ্ধার হয়েছে।

পরিবারটি উত্তরপ্রদেশের প্রয়াগরাজের বাসিন্দা হলেও কাজের সূত্রে বেঙ্গালুরুতে থাকত। অনুপ একটি বেসরকারি ফার্মে সফটওয়্যার কনসালটেন্ট হিসেবে কাজ করতেন।

সোমবার সকালে বাড়ির পরিচারিকা কাজে আসেন। কিন্তু বাড়ির ভিতর থেকে সাড়া না পেয়ে তিনি প্রতিবেশীদের খবর দেন। তারাই পুলিশকে খবর দেন। পুলিশ এসে দেহ উদ্ধার করে।

পুলিশ তদন্তে নেমে জানিয়েছে, অনুপ ও রাখী তাদের সন্তানদের বিষ খাইয়ে খুন করে দুজনেই গলায় দড়ি দিয়ে আত্মঘাতী হয়েছেন।

আরও পড়ুন: ‘বাবা বদলেছেন অতিশী’ ফের বিতর্কিত মন্তব্য বিজেপি নেতা বিধুরির

জানা গেছে, বড় সন্তানের অসুস্থতা নিয়ে খুবই ভেঙে পড়েছিলেন দম্পতিটি। অনুপ্রিয়া বিশেষ চাহিদা সম্পন্ন সন্তান ছিল। তাকে দীর্ঘ টানাপড়েনের মধ্যে থাকতেন দম্পতি।

পরিচারিকা পুলিশকে জানিয়েছেন, তবে তাদের পুদুচেরি বেড়াতে যাওয়ার কথা ছিল। সমস্ত পরিকল্পনা ঠিক ঠাক ছিল। রবিবার সমস্ত গোছগাছ হয়ে গিয়েছিল। যাওয়ার আনন্দে খুশি ছিল পরিবারটি।

দম্পতি তাদের সন্তানদের জন্য দুইজন রান্নার লোক, একজন দেখভাল করার জন্য লোক নিযুক্ত করেছিলেন। তাদের প্রত্যেককে মাসে ১৫ হাজার টাকা করে বেতন দেওয়া হত। দম্পতির পাশ থেকে কোনও সুইসাইড নোট উদ্ধার হয়নি। ঘটনা তদন্ত শুরু করেছে পুলিশ।